ເສັ້ນ​ໄຍ ​ຈາກ​ພືດ ເຮັດ​ໃຫ້ ​ຄອນກ​ຣີດ ແຂງ​ແກ່ນ ​ຂຶ້ນກວ່າ​ເກົ່າ
ການ​ເສີມ​ສານ​ສະ​ກັດ ​ຂອງ​ຫົວ​ກາຫຼົດ ​ໃສ່​ໃນ​ຜົງ​ຊີ​ເມັນ ຈະ​ເຮັດ​ໃຫ້ຄອນກ​ຣີດ​ ແຂງ​ແກ່ນຂຶ້ນກວ່າເກົ່າ.
ມັນອາດເຮັດໃຫ້ທ່ານແປກໃຈທີ່ວ່າ ຊີເມັນເປັນຕົວການຮັບຜິດຊອບ ສຳລັບການປ່ອຍ ອາຍຄາບັອນອອກມາ ເຖິງ 7 ເປີເຊັນຢູ່ໃນໂລກ ກໍເພາະວ່າ ມັນໃຊ້ຄວາມຮ້ອນຢ່າງ ຫຼວງຫຼາຍ ເພື່ອຜະລິດຜົງ ທີ່ເປັນຕົ້ນຕໍ ຂອງຊີເມັນ ເຊິ່ງໃນທີ່ສຸດ ກໍພາໃຫ້ມັນແຂງໂຕ ກາຍເປັນຄອນກຣີດ ແຕ່ປາກົດວ່າ ທາດທີ່ເປັນເສັ້ນຫຼືໄຟເບີທຳມະດາ ຈາກຫົວກາ ຫຼົດ ບໍ່ພຽງແຕ່ ຈະສາມາດຫຼຸດຜ່ອນຜົນກະທົບຂອງທາດຄາບັອນໄດ້ເທົ່ານັ້ນ ແຕ່ຍັງ ສາມາດເຮັດໃຫ້ຄອນກຣີດແຂງແກ່ນກວ່າເກົ່ານຳດ້ວຍ ນັກຂ່າວວີໂອເອ ເຄວິນ ອີນັອກສ໌ ມີລາຍງານເລື້ອງນີ້ ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານ ໃນອັນດັບຕໍ່ໄປ ຫົວກາຫຼົດທຳມະດາແມ່ນແຫຼ່ງທີ່ມາທີ່ດີຂອງວິຕາມິນ ເອ, ແຕ່ຜັກທີ່ມີຮາກ ເປັນໄຍນີ້ ຍັງອາດເປັນພັນທະມິດ ໃນການຕໍ່ສູ້ກັບສະພາບອາກາດປ່ຽນແປງອີກດ້ວຍ ບັນດານັກວິທະຍາສາດຈາກມະຫາວິທະຍາໄລ ແລງແຄສເຕີ ທີ່ກຳລັງເຮັດວຽກກັບ ບໍລິສັດໃນປະເທດ ສກັອດແລນ ນັ້ນ, ໄດ້ບົດຫົວກາຫຼົດຈຳນວນຫຼາຍ ເພື່ອສະກັດເອົາ ເກັດຂະໜາດນ້ອຍ, ທາດອາຕອມທີ່ຕິດຕໍ່ກັນເປັນສາຍໂສ້ ເຊິ່ງຍາກທີ່ຈະຂາດອອກ ຈາກກັນ ການເສີມສານສະກັດຂອງຫົວກາຫຼົດໃສ່ໃນຜົງຊີເມັນ ຈະເຮັດໃຫ້ຄອນກຣີດແຂງແກ່ນ ຂຶ້ນກວ່າເກົ່າ ທ່ານ ໂມຮາເມັດ ຊາຟີ ຈາກມະຫາວິທະຍາໄລ ແລງແຄສເຕີ ກ່າວວ່າ “ຜົນເບື້ອງຕົ້ນ ຂອງພວກເຮົາ ໄດ້ສະແດງໃຫ້ເຫັນວ່າ ການຕື່ມວັດຖຸຂະໜາດນ້ອຍຈາກຫົວກາຫຼົດປະ ມານເຄິ່ງກິໂລໃສ່ ຈະຫຼຸດຈຳນວນຊີເມັນລົງປະມານ 10 ກິໂລກຣາມ ຕໍ່ຄອນກຣີດນຶ່ງ ແມັດກ້ອນ ” ເກັດຂະໜາດນ້ອຍຈະຂະຫຍາຍປະຕິກິລິຍາເຄມີ ຂອງຄວາມແຂງແກ່ນໃນຄອນກຣີດ, ນັ້ນແມ່ນສິ່ງທີ່ຈະເຮັດໃຫ້ຄອນກຣີດແຂງແກ່ນ ໃນການທົດສອບຄວາມດັນນັ້ນ, ຄອນກຣີດຫົວກາຫຼົດປະຕິບັດການໄດ້ດີເປັນຢ່າງຍິ່ງ ທ່ານ ໂມຮາເມັດ ຊາຟີ ກ່າວວ່າ “ມັນເຮັດໃຫ້ຄອນກຣີດແຂງແກ່ນຂຶ້ນກວ່າເກົ່າ ແລະ ພວກເຮົາໄດ້ຄົ້ນພົບວ່າ ເຈົ້າສາມາດຂະຫຍາຍຄວາມແຂງແກ່ນໄດ້ເຖິງ 80 ເປີເຊັນ ດ້ວຍການນຳໃຊ້ວັດຖຸໃໝ່ນີ້ພຽງໜ້ອຍດຽວ ” ນັ້ນບໍ່ແມ່ນທັງໝົດທີ່ກຸ່ມນັກວິທະຍາສາດຢູ່ມາຫາວິທະຍາໄລ ແລງແຄສເຕີ ໄດ້ຄົ້ນຄິດ ຂຶ້ນມາ ໃນການສຶກສາຄົ້ນຄວ້າອີກອັນນຶ່ງຕ່າງຫາກ, ກຸ່ມດັ່ງກ່າວ ໄດ້ສ້າງຊີເມັນອີກຊະນິດນຶ່ງ ຂຶ້ນມາ ທີ່ມັນຈະເພີ່ມທາດໂປຕັສຊຽມໃສ່ຢ່າງຫຼວງຫຼາຍເຂົ້າໃນສ່ວນປະສົມ ເສີມເສັ້ນທອງແດງສອງສາມເສັ້ນເຂົ້າໄປ ແລະ ກ້ອນສີ່ຫຼ່ຽມນ້ອຍໆພວກນີ້ ກໍຈະກາຍ ເປັນຖ່ານໄຟຄອນກຣີດຂະໜາດນ້ອຍ ດ້ວຍການຕໍ່ມັນໃສ່ແຜງແຊລແສງອາທິດ, ຂົວຕ່າງໆກໍຈະສາມາດເກັບພະລັງງານໄດ້ ດົນພໍ ທີ່ຈະສະໜອງໄຟຟ້າໃຫ້ດອກໄຟຂອງມັນໃນຍາມກາງຄືນ, ແລະ ຈະຕິດຕາມ ສະພາບໂຄງສ້າງຂອງມັນເອງດ້ວຍ ທ່ານ ໂມຮາເມັດ ຊາຟີ ກ່າວວ່າ “ນອກຈາກຈະເກັບພະລັງງານແລ້ວ ຖ່ານພວກນີ້ ກໍ ຍັງຈະສາມາດໃຊ້ເປັນຕົວເຊັນເຊີຂອງມັນເອງໄດ້ ໂດຍສະເພາະກໍແມ່ນວ່າ ເຈົ້າຈະ ສາມາດສ້າງມັນໃນໂຄງຮ່າງຄືຂົວ ຫຼື ກັງຫັນລົມ ເພື່ອຈັບຮອຍແຕກທີ່ເກີດຈາກລົມ ຫຼື ຈະລາຈອນຄັບຄັ່ງຢູ່ເທິງຂົວ ” ນັ້ນແມ່ນຄວາມຄິດທີ່ໃຫຍ່ ແລະ ໜ້າຕື່ນເຕັ້ນ, ແຕ່ສິ່ງທີ່ບັນດານັກຄົ້ນຄວ້າດັ່ງກ່າວນີ້ ໄດ້ຄົ້ນພົບນັ້ນ ອາດຫຼຸດຜ່ອນຜົນກະທົບຈາກອາຍຄາບອນທີ່ເກີດມາຈາກຊີເມັນ, ແລະ ນັ້ນອາດມີຜົນກະທົບຢ່າງໃຫຍ່ ໃນການຕໍ່ສູ້ກັບສະພາວະໂລກຮ້ອນກໍເປັນໄດ້